CELEX: 62019TN0155
Language: hr
Date: 2019-03-12 00:00:00
Title: predmet T-155/19: Tužba podnesena 12. ožujka 2019. — AP protiv EIF-a

6.5.2019   
            
            
               HR
            
            
               Službeni list Europske unije
            
            
               C 155/53
            
         
      Tužba podnesena 12. ožujka 2019. — AP protiv EIF-a
      (predmet T-155/19)
      (2019/C 155/62)
      Jezik postupka: engleski
      
         Stranke
      
      
         Tužitelj: AP (zastupnik: L. Levi, odvjetnik)
      
         Tuženik: Europski investicijski fond
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi tuženikove odluke od 30. kolovoza 2018. i 3. listopada 2018. kojima se odbija tužiteljev zahtjev od 20. lipnja 2018.;
               
            
                  —
               
               
                  naloži tuženiku da retroaktivno isplati naknadu predviđenu člankom 33. Pravilnika o osoblju od 1. travnja 2018. uvećanu za zatezne kamate izračunate po stopi Europske središnje banke, uz dodatno uvećanje od dva postotna boda dok tuženik ne primi punu isplatu;
               
            
                  —
               
               
                  naloži tuženiku plaćanje naknade neimovinske štete koja se ex aequo et bono može procijeniti na iznos od najmanje 20 000 eura;
               
            
                  —
               
               
                  naloži tuženiku snošenje svih troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe dva tužbena razloga.
      
                  1.
               
               
                  Prvi tužbeni razlog, kojim se tvrdi da je tužiteljeva bolest uzrokovala suspenziju otkaznog roka i primjenu sustava socijalne sigurnosti. Tužitelj tvrdi da bi suprotno značilo povredu Pravilnika o osoblju, dužnosti brižnog postupanja i načela legitimnih očekivanja.
               
            
                  2.
               
               
                  Drugi tužbeni razlog, kojim se tvrdi da se odbijanjem prihvaćanja povlačenja tužiteljeve ostavke povrjeđuje dužnost brižnog postupanja.